Cody Kunyk

Cody Walter Kunykhttps://verokone.hs.fi/henkilo/1990Kunyk%20Cody%20Walter (s. 20. toukokuuta 1990 Sherwood Park, Alberta, Kanada) on kanadalainen jääkiekkoilija. Hän on pelipaikaltaan keskushyökkääjä. Kunyk on pelannut urallaan myös yhden NHL-ottelun Tampa Bay Lightningissa kaudella 2013–2014. Hänen aiemman seuransa Oulun Kärppien urheilutoimenjohtajana toimineen Harri Ahon mukaan Kunyk on hyvä kahden suunnan keskushyökkääjä, joka pystyy tekemään myös tulosta.

 Ura 
 Seuraura 
Kunyk vietti koko junioriuransa kotikaupungissaan Albertan Sherwood Parkissa. Hän pelasi A-juniorivuotensa AJHL-junioriliigan Sherwood Park Crusadersissa, jossa Kunyk debytoi kaudella 2006–2007. Kaudella 2009–2010 hän voitti joukkueen sisäisen piste-, maali- ja syöttöpörssin tehoilla 44+43=87, joilla Kunyk sijoittui koko liigan maalipörssissä toiseksi edellään vain Grande Prairie Stormin Zahn Raubenheimer sekä pistepörssissä viidenneksi. Hänet valittiin kauden päätteeksi AJHL:n vuoden pelaajaksi ja pohjoisen divisioonan tähdistökentälliseen.

Vuodet 2010–2014 Kunyk kävi Alaska-Fairbanksin yliopistoa. Freshman -vuotenaan 2010–2011 hän voitti joukkueensa sisäisen pistepörssin tehoilla 12+18=30 ja sisäisen tehotilaston lukemalla +12. Sophomore -vuotenaan 2011–2012 Kunyk voitti Alaska-Fairbanksin sisäisen piste- ja maalipörssin tehoilla 15+17=32. Hänet valittiin kauden päätteeksi CCHA:n toiseen tähdistökentälliseen. Junior -vuotenaan 2012–2013 Kunyk oli joukkueensa paras syöttäjä ja toiseksi paras pistemies Andy Taranton jälkeen tehoilla 11+17=28. Kesällä 2013 NHL-varaamaton Kunyk osallistui Tampa Bay Lightningin kehitysleirille. Senior -vuotenaan 2013–2014 hän nousi Alaska-Fairbanksin varakapteeniksi. Kunyk voitti tehoilla 22+21=43 koko WCHA:n maalipörssin ja sijoittui pistepörssissä toiseksi edellään vain Minnesota Staten Matt Leitner. Hänet valittiin kauden päätteeksi sarjan vuoden pelaajaksi ja ensimmäiseen tähdistökentälliseen.

Maaliskuussa 2014 Kunyk teki vuoden mittaisen tulokassopimuksen Tampa Bay Lightningin kanssa. Hän pelasi ensimmäisen ja toistaiseksi ainoan NHL-ottelunsa runkosarjan 2013–2014 päätöskierroksella 13. huhtikuuta 2014 vieraissa Washington Capitalsia vastaan. Kunyk sai ottelussa jääaikaa 10.12 minuuttia. Heinäkuussa 2014 hän teki Lightningin kanssa vuoden mittaisen ja kaksisuuntaisen jatkosopimuksen. Kunyk pelasi kauden 2014–2015 kokonaan AHL-joukkue Syracuse Crunchissa, jossa tulokaskausi toi 69 runkosarja- ja kahdessa playoff-ottelussa tehot 10+16=26.

Elokuussa 2015 Kunyk teki vuoden mittaisen sopimuksen Saksan DEL-liigan Grizzly Adams Wolfsburgin kanssa. Hän pelasi joukkueessa kuitenkin vain neljä harjoitusottelua, kunnes Kunykin sopimus purettiin syyskuussa. Samassa kuussa hän siirtyi kauden 2015–2016 kattavalla sopimuksella Tanskan Metal Ligaenin Gentofte Starsiin. Kunyk toimi joukkueen kapteenina. Hän oli tehoilla 13+16=29 Starsin toiseksi paras pistemies Roberts Jekimovsin jälkeen. Kunyk voitti myös joukkueen sisäisen tehotilaston lukemalla +7. Heinäkuussa 2016 hän teki vuoden mittaisen AHL-sopimuksen Utica Cometsin kanssa. Kunyk oli kaudella 2016–2017 joukkueen neljänneksi paras pistemies tehoilla 15+22=37. Hän pelasi alkukaudella myös kaksi ottelua ECHL-joukkue Alaska Acesissa.

Kunyk teki elokuussa 2017 vuoden mittaisen sopimuksen Saksan DEL-liigan Straubing Tigersin kanssa. Vain viikkoa myöhemmin hänen sopimuksensa kuitenkin purettiin Kunykin omasta aloitteesta. Kauden 2017–2018 kynnyksellä hän siirtyi vuoden mittaisella sopimuksella SM-liigajoukkue Saimaan Pallon riveihin. Kunyk sai vain tunteja peliluvan saatuaan, runkosarjan avausottelussa 8. syyskuuta 2017 KooKoota vastaan 5+20-minuutin rangaistuksen, kun hän taklasi Michael Kerästä kuolleesta kulmasta voimalla pään alueelle. Keränen loukkaantui tilanteessa. Kunykille tuomittiin viiden ottelun mittainen pelikielto. Pelikiellon kärsittyään hän nousi kauden mittaan kuitenkin SaiPan ykkössentteriksi. Kunyk jakoi tehoilla 12+18=30 joukkueen sisäisen pistepörssin kolmannen sijan Elmeri Kaksosen kanssa. Hän voitti myös SaiPan sisäisen tehotilaston lukemalla +12. Helmikuussa 2018 Kunyk teki joukkueen kanssa vuoden mittaisen jatkosopimuksen.

Kaudella 2018–2019 Kunyk oli SaiPan toiseksi paras pistemies Tyler Morleyn jälkeen tehoilla 14+23=37. Kaudeksi 2019–2020 hän siirtyi vuoden mittaisella sopimuksella Hämeenlinnan Pallokerhon riveihin. Kunyk nousi joukkueen ykkössentteriksi ja voitti HPK:n sisäisen pistepörssin tehoilla 10+39=49. Hän voitti koko SM-liigan syöttöpörssin sekä jakoi pistepörssin kymmenennen sijan Tapparan Jere Karjalaisen kanssa. Kunyk voitti myös HPK:n sisäisen tehotilaston lukemalla +16 ja hän oli joukkueen ainoa kauden kaikki 59 runkosarjaottelua pelannut pelaaja.

Kunyk siirtyi kaudeksi 2020–2021 jatkamaan SM-liigauraansa vuoden mittaisella sopimuksella Oulun Kärppiin. Hän voitti joukkueen sisäisen piste-, maali- ja syöttöpörssin tehoilla 15+27=42, joilla Kunyk jakoi SM-liigan pistepörssin 11. sijan kolmen muun pelaajan kanssa. Kunyk voitti myös Kärppien sisäisen tehotilaston lukemalla +20. Hän oli joukkueen paras pistemies myös pudotuspeleissä tehoilla 3+4=7.

Kaudeksi 2021–2022 Kunyk siirtyi vuoden mittaisella sopimuksella KHL:n kazakstanilaisseura Barys Nur-Sultaniin. Lokakuussa 2021 hän joutui kuukaudeksi sivuun loukkaantumisen vuoksi. Kunykilla oli kauden aikana ajoittain myös vaikeuksia mahtua kokoonpanoon ja hän pelasi runkosarjassa lopulta 33 ottelua tehopistein 5+9=14. Viidessä playoff-ottelussa Kunyk teki tehot 1+3=4 ja hän jakoi KHL:n neljännesvälierissä Barysin sisäisen pistepörssin voiton Curtis Valkin ja Joe Morrow'n kanssa.

Kunyk palasi kaudeksi 2022–2023 vuoden mittaisella sopimuksella Oulun Kärppien SM-liigajoukkueeseen. Hän oli joukkueen kolmanneksi paras pistemies tehoilla 10+23=33. Kunyk voitti myös Kärppien sisäisen tehotilaston lukemalla +15.

Kaudeksi 2023–2024 Kunyk siirtyi vuoden mittaisella sopimuksella Saksan DEL-liigan Löwen Frankfurtiin.

 Maajoukkueura 
Kunyk edusti Canada Westin joukkuetta alle 19-vuotiaiden World Junior A Challengessa vuonna 2009, jolloin hän voitti hopeaa. Kunyk jakoi tehoilla 5+5=10 koko turnauksen pistepörssin voiton joukkuetoverinsa Connor Jonesin kanssa ja maalipörssin voiton Yhdysvaltain Shane Berschbachin kanssa.

Kunyk edusti Kanadan A-maajoukkuetta Channel One Cupissa vuonna 2021, jolloin hän pelasi kolme ottelua ilman tehopisteitä.

 Tilastot 
 2006–2007  Sherwood Park Crusaders  AJHL  2  0  0  0  2  –  –  –  –  – 2007–2008  Sherwood Park Crusaders  AJHL  51  13  11  24  34  5  2  3  5  2 2008–2009  Sherwood Park Crusaders  AJHL  61  25  33  58  61  10  3  5  8  2 2009–2010  Sherwood Park Crusaders  AJHL  51  44  43  87  33  3  0  1  1  2  2010–2011  Univ. of Alaska-Fairbanks  CCHA  38  12  18  30  28  –  –  –  –  – 2011–2012  Univ. of Alaska-Fairbanks  CCHA  36  15  17  32  18  –  –  –  –  –  2012–2013  Univ. of Alaska-Fairbanks  CCHA  37  11  17  28  22  –  –  –  –  – 2013–2014  Univ. of Alaska-Fairbanks  WCHA  37  22  21  43  22  –  –  –  –  –    Tampa Bay Lightning  NHL  1  0  0  0  0  –  –  –  –  – 2014–2015  Syracuse Crunch  AHL  69  10  16  26  38  2  0  0  0  0 2015–2016  Gentofte Stars  Tanska  27  13  16  29  10  –  –  –  –  – 2016–2017  Utica Comets  AHL  61  15  22  37  16  –  –  –  –  –   Alaska Aces  ECHL  2  0  2  2  0  –  –  –  –  – 2017–2018  SaiPa  SM-liiga  51  12  18  30  51  9  2  4  6  39 2018–2019  SaiPa  SM-liiga  55  14  23  37  18  3  0  3  3  2 2019–2020  HPK  SM-liiga  59  10  39  49  18  –  –  –  –  – 2020–2021  Kärpät  SM-liiga  53  15  27  42  26  5  3  4  7  0 2021–2022  Barys Nur-Sultan  KHL  33  5  9  14  10  5  1  3  4  2 2022–2023  Kärpät  SM-liiga  60  10  23  33  16  3  0  0  0  0 2023–2024  Löwen Frankfurt  DEL  52  17  24  41  22  –  –  –  –  – 1 kausi  yhteensä  NHL  1  0  0  0  0  –  –  –  –  – 5 kautta  yhteensä  SM-liiga  278  61  130  191  129  20  5  11  16  41 2 kautta  yhteensä  AHL  130  25  38  63  54  2  0  0  0  0 1 kausi  yhteensä  KHL  33  5  9  14  10  5  1  3  4  2 1 kausi  yhteensä  Tanska  27  13  16  29  10  –  –  –  –  – 1 kausi  yhteensä  ECHL  2  0  2  2  0  –  –  –  –  –

 Lähteet 

 Viitteet 

Luokka:Kanadalaiset jääkiekkoilijat
Luokka:Vuonna 1990 syntyneet
Luokka:Elävät henkilöt